**Obchodná verejná súťaž**

**Výzva na podávanie návrhov na uzavretie zmluvy**

|  |
| --- |
| **podľa §281 - §288 zákona č. 513/1991 Zb. Obchodného zákonníka****v znení neskorších predpisov** |

**I.    Vyhlasovateľ**

Názov:                        **Dopravný podnik mesta Žiliny s.r.o.**Sídlo:                          Kvačalova 2, 011 40 Žilina
Obchodný register : Okresný súd Žilina, Oddiel: Sro, Vložka číslo: 3510/L

Zastúpený: Ing. Ján Barienčík, PhD., konateľ

IČO: 36 007 099
IČ DPH:                     SK 2020447583

DIČ: 2020447583

IBAN: SK1909000000005035044524

SWIFT: GIBASKBX

Kontaktná osoba:       Ing. Peter Ďurkovský, oddelenie verejného obstarávania
Tel:                             +421 415660168
E-mail:                        peter.durkovsky@dpmz.sk

 Identifikácia vyhlasovateľa: Dopravný podnik mesta Žiliny s.r.o. je podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov obstarávateľ podľa § 9 ods. 1 písm. a), ktorý vykonáva vybrané činnosti ustanovené v § 9 ods. 6 a 7 cit. zákona.

 (ďalej len „vyhlasovateľ")

**vyhlasuje obchodnú verejnú súťaž (ďalej len „súťaž“) na predkladanie návrhov na uzatvorenie zmluvy na dodávku tovaru:**

**„Náhradné diely na trakčné vedenie trolejbusovej dráhy“**

**II.   Vymedzenie predmetu požadovaného záväzku - predmet súťaže**

Predmetom súťaže je nákup náhradných dielov na trakčné vedenie trolejbusovej dráhy a ich následné dodanie na prevádzku T-busov Dopravného podniku mesta Žiliny s.r.o.

Číselný kód tovaru - Spoločný slovník obstarávania (CPV):

34913000-0 Rôzne náhradné diely

Zoznam obstarávaných náhradných dielov, množstvá ich spotreby (resp. plánované odberové množstvá) sú uvedené v Prílohách č. 2/A, 2/B tejto výzvy. Uvedené množstvá majú orientačný charakter a môžu sa v minimálnom rozsahu líšiť od skutočne objednávaných množstiev tovarov v priebehu platnosti Rámcovej dohody.

Predmet súťaže je rozdelený na 2 časti, resp. na 2 skupiny tovarov. Navrhovateľ môže predložiť svoj návrh cien a rámcovej dohody na:

-celý predmet súťaže (t.j. na obidve skupiny tovarov);

-alebo na ktorúkoľvek časť (t.j. buď iba na skupinu tovarov č. 1, alebo iba na skupinu tovarov č. 2).

**Predpokladaná hodnota predmetu súťaže spolu:**

Skupina tovarov č. 1 spolu: 88 176,40 EUR bez DPH / 36 mesiacov

Skupina tovarov č. 2 spolu: 16 633,10 EUR bez DPH / 36 mesiacov

104 809,50 EUR bez DPH / 36 mesiacov/ za obidve skupiny tovarov spolu.

Prekročenie predpokladanej hodnoty zákazky nemusí byť dôvodom na neprijatie návrhu zmluvy, resp. dôvodom na zrušenie obchodnej verejnej súťaže.

**Financovanie predmetu súťaže:**z vlastných finančných prostriedkov obstarávateľa.

Toto obstarávanie nie je nadlimitnou zákazkou v zmysle zákona 343/2015 Z. z. (viď finančný limit pre nadlimitnú zákazku platný pre obstarávateľa).

Obstarávateľ (vyhlasovateľ) realizuje toto obstarávanie postupom obchodnej verejnej súťaže podľa zákona č. 513/1991 Zb.

Zverejnenie (vyhlásenie) súťaže: http://www.dpmz.sk/obchodne-verejne-sutaze/

**Typauzavretejazmluvy:** Rámcová dohoda na obdobie 36 mesiacov uzatvorená podľa § 409 a nasl. Obchodného zákonníka. Po jej uzatvorení bude vyhlasovateľ objednávať tovar od úspešného navrhovateľa formou čiastkových objednávok za ceny dohodnuté v Rámcovej dohode.

Rámcová dohoda bude uzatvorená s tým navrhovateľom, resp. navrhovateľmi, ktorý (í) navrhne (ú) najnižšiu cenu spolu za tovar v EUR bez DPH za 36 mesiacov za konkrétnu skupinu tovarov (viď Príloha č. 2/A, resp. Príloha č. 2/B).

**Miesto a termín dodania tovaru:**

Žilina (prevádzka T-busov: Kvačalova ul. č. 2). Vyhlasovateľ požaduje od úspešného navrhovateľa dodať objednaný tovar do 3 pracovných dní od potvrdenia prijatej objednávky e-mailom. Objednávky budú odosielané v pracovných dňoch (pondelok – piatok) v čase od 6,00 hod. do 14,00 hod. Potvrdenie objednávky e-mailom odošle predávajúci kupujúcemu najneskôr do 14,00 hodiny v pracovný deň, pokiaľ objednávka bola predávajúcemu odoslaná do 10,00 hodiny. Ak bola objednávka predávajúcemu odoslaná v pracovný deň po 10,00 hodine, kupujúci je povinný potvrdiť túto objednávku do 14,00 hodiny nasledujúceho pracovného dňa. Deň potvrdenia objednávky sa nezapočítava do 3-dňovej dodacej doby tovaru.

**III. Obsah návrhu**

Navrhovateľ predloží vyhlasovateľovi súťaže v lehote do uplynutia termínu predkladania návrhov nasledovné doklady, ktoré tvoria súčasť celého návrhu:

**1)**Identifikačné údaje navrhovateľa (navrhovateľ predkladá vyplnenú **Prílohu č. 3** tejto výzvy);

**2)**Čestné vyhlásenie (potvrdené oprávnenou osobou navrhovateľa), že navrhovateľ je oprávnený dodávať tovar, ktorý je predmetom tejto obchodnej verejnej súťaže a zároveň nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (v zmysle zákona 343/2015 Z. z.). Vyhlasovateľ súťaže si skutočnosť, či je navrhovateľ oprávnený dodávať predmetný tovar, overí v príslušnom informačnom systéme verejnej správy. Navrhovateľ použije formulár čestného vyhlásenia uvedený v **Prílohe č. 4** tejto výzvy.

**3.)**Zoznam dodávok tovaru za predchádzajúce tri roky od vyhlásenia súťaže na webovom sídle vyhlasovateľa, t.j. tovaru rovnakého alebo obdobného ako je predmet súťaže, ktorý bol dodaný subjektom na základe zmluvného plnenia, pričom hodnota uvádzaných dodávok tovaru spolu za vyššie uvedené obdobie v EUR:

-musí byť rovnaká alebo vyššia, ako je predpokladaná hodnota skupiny tovarov č. 1 , t. j. min. 88 176,40 EUR bez DPH (ak navrhovateľ predkladá návrh Rámcovej dohody iba na skupinu tovarov č. 1);

-musí byť rovnaká alebo vyššia, ako je predpokladaná hodnota skupiny tovarov č. 2 , t. j. min. 16 633,10 EUR bez DPH (ak navrhovateľ predkladá návrh Rámcovej dohody iba na skupinu tovarov č. 2);

-musí byť rovnaká alebo vyššia, ako je predpokladaná hodnota skupiny tovarov č. 1 a 2 spolu, t. j. min. 104 809,50 EUR bez DPH (ak navrhovateľ predkladá návrh Rámcovej dohody na obidve skupiny tovarov č. 1 a 2).

Na tento účel navrhovateľ použije **Prílohu č. 5** potvrdenú oprávnenou osobou navrhovateľa.

**4.)**Navrhovateľ predloží svoj návrh cien vo forme vyplnených formulárov (**Príloha č. 1/A, 1/B, 2/A, 2/B tejto výzvy**) a to podľa toho, o akú skupinu tovarov má ako potencionálny dodávateľ záujem.

Pre skupinu tovarov č. 1 sú určené: Príloha č. 1/A a Príloha č. 2/A.

Pre skupinu tovarov č. 2 sú určené: Príloha č. 1/B a Príloha č. 2/B.

Formuláre predloží v originálnom vyhotovení kompletne vyplnené podľa predtlače, potvrdené oprávnenou osobou navrhovateľa.

Formuláre sa nachádzajú v editovateľnej forme na adrese:

http://www.dpmz.sk/obchodne-verejne-sutaze/

**5.)**Návrh Rámcovej dohody na predmet súťaže (t.j. na konkrétnu skupinu tovarov, alebo na obidve skupiny tovarov) uzatvorenej podľa § 409 a nasl. Obchodného zákonníka (zákona č. 513/1991 Zb. v znení neskorších predpisov). Neoddeliteľnou súčasťou Rámcovej dohody bude vyplnená a potvrdená **Príloha č. 1/A alebo 1/B**, resp. obidve tieto prílohy.

Vyhlasovateľ požaduje do návrhu Rámcovej dohody (RD) predkladanej navrhovateľom zapracovať nasledovné požiadavky vyhotovenia zmluvy a obchodné podmienky:

-dodržať poradie zmluvných strán v záhlaví RD: najprv predávajúci a potom kupujúci;

-obchodné meno zvýrazniť tučným písmom;

-údaje kupujúceho do zmluvy:

Kupujúci: **Dopravný podnik mesta Žiliny s.r.o.**

Sídlo : Kvačalova 2, 011 40 Žilina

Zastúpený : Ing. Ján Barienčík, PhD., konateľ

IČO: 36 007 099

DIČ : 2020447583

IČ DPH : SK2020447583

Bankové spojenie : Slovenská sporiteľňa, a.s.

IBAN: SK1909000000005035044524

SWIFT: GIBASKBX

Obchodný register : Okresný súd Žilina, Oddiel: Sro, Vložka číslo: 3510/L

 *( ďalej ,, kupujúci “ )*

*Informácie k obchodným podmienkam:*

**-V článku, ktorý pojednáva o predmete zmluvy:**

1. Predávajúci sa zaviaže dodávať kupujúcemu na základe jeho čiastkových objednávok v súlade s príslušnými ustanoveniami zákona č. 513/1991 Zb. Obchodného zákonníka v znení neskorších predpisov požadované tovary bližšie špecifikované v Prílohe č. 1/A a 1/B tejto Rámcovej dohody – v rozsahu , kvalite a na požadované miesto podľa objednávky kupujúceho.

1. Dodávané tovary sú špecifikované ako nové, nepoužité. Nie sú špecifikované ako tovary po oprave, repasované.
2. Kupujúci sa zaviaže objednané a dodané tovary prevziať a zaplatiť dohodnutú kúpnu cenu podľa článku III. tejto zmluvy.

**-V článku, ktorý pojednáva o mieste, čase a spôsobe plnenia:**

1. Miestom dodania tovaru bude sídlo kupujúceho, ktoré je uvedené v záhlaví zmluvy.

2. Lehota dodania tovaru bude dohodnutá do 3 pracovných dní odo dňa potvrdenia

objednávky (e-mailom, faxom a pod.) predávajúcim. Objednávky budú odosielané v pracovných dňoch (pondelok – piatok) v čase od 6,00 hod. do 14,00 hod. Potvrdenie objednávky e-mailom odošle predávajúci kupujúcemu najneskôr do 14,00 hodiny v pracovný deň, pokiaľ objednávka bola predávajúcemu odoslaná do 10,00 hodiny. Ak bola objednávka predávajúcemu odoslaná v pracovný deň po 10,00 hodine, kupujúci je povinný potvrdiť túto objednávku do 14,00 hodiny nasledujúceho pracovného dňa. Deň potvrdenia objednávky sa nezapočítava do 3-dňovej dodacej doby tovaru.

3. Objednávka kupujúceho musí obsahovať odvolanie sa na túto Rámcovú dohodu, názov a

 množstvo požadovaného tovaru, požadovaný termín a miesto dodania, dátum, pečiatku a

 podpis povereného zástupcu kupujúceho. Kontaktnou osobou na strane kupujúceho je

 (p. Matúš Mravec, e-mail: matus.mravec@dpmz.sk, tel. +421905720749; resp. iná poverená zodpovedná osoba oddelenia nákupu). Kontaktnou osobou na strane predávajúceho je (**doplní predávajúci**).

4. Dopravu tovaru na miesto určené kupujúcim bude zabezpečovať predávajúci, dopravné

 bude zahrnuté v cene tovarov.

5. Kupujúci sa zaviaže potvrdiť prevzatie tovaru na dodacom liste.

**-V článku, ktorý pojednáva o kúpnej cene, platobných podmienkach:**

1. Kúpne ceny tovarov budú dohodnuté v súlade zo zákonom č. 18/1996 Z. z. o cenách v znení neskorších predpisov.
2. Jednotkové ceny tovarov podľa Prílohy č. 1/A a 1/B budú uvedené v EUR bez DPH a budú platné 36 mesiacov odo dňa nadobudnutia účinnosti Rámcovej dohody (bližšie v článku **XY**., odsek **XY** tejto zmluvy).
3. Dohodnutú kúpnu cenu dodaného tovaru kupujúci uhradí predávajúcemu formou prevodného príkazu na základe predložených faktúr s lehotou splatnosti 30 dní odo dňa ich doručenia. Faktúry musia obsahovať náležitosti daňového dokladu podľa platnej legislatívy Slovenskej republiky pre dané obdobie a špecifikáciu fakturovanej ceny dodaného tovaru. Faktúry možno kupujúcemu doručiť v listinnej forme poštovou prepravou.
4. Právo na zaplatenie dohodnutej kúpnej ceny vzniká predávajúcemu riadnym a včasným splnením jeho záväzku.

**-V článku, ktorý pojednáva o nadobudnutí vlastníckeho práva :**

1. Kupujúci nadobudne vlastnícke právo k tovaru až úplným zaplatením kúpnej ceny.

**-V článku, ktorý pojednáva o zodpovednosti za chyby tovaru:**

1. Zmluvné strany sa budú riadiť ustanovením § 422 a nasl. Obchodného zákonníka, ktoré upravujú nároky zo zodpovednosti za chyby a ustanoveniami § 429 a nasl. Obchodného zákonníka, ktoré upravujú záruku za akosť.
2. Chyby, kazy alebo nedostatky predmetu kúpy zistené pri prevzatí tovaru bude kupujúci reklamovať u predávajúceho okamžite, zistené po prevzatí bude kupujúci reklamovať písomne v 15- dňovej lehote od prevzatia tovaru, skryté chyby v zákonnej lehote stanovenej zárukou na tovar od prevzatia tovaru.

**-V článku, ktorý pojednáva o obaloch, balení, dokladoch:**

1. Predmet kúpy bude zabalený, resp. zviazaný obvyklým spôsobom tak, aby nedošlo k jeho poškodeniu počas prepravy.
2. Predmet kúpy bude dodaný spolu s faktúrou a dodacím listom.

**-V článku, ktorý pojednáva o záručných podmienkach, sankciách:**

1. Dohodnutá záručná doba bude 24 mesiacov od prevzatia tovaru kupujúcim.

2. Pre prípad nedodržania podmienok dodania zmluvy budú môcť zmluvné strany uplatniť

 nasledovné sankcie :

a.)za omeškanie predávajúceho s dodaním tovaru zmluvnú pokutu vo výške 0,03 % z hodnoty nedodanej časti tovaru za každý deň omeškania. Zaplatením zmluvnej pokuty nezaniká nárok kupujúceho na náhradu škody.

 b)za omeškanie kupujúceho so zaplatením kúpnej ceny úrok z omeškania vo výške 0,03

 % z nezaplatenej ceny za každý deň omeškania.

**-V článku, ktorý pojednáva o spoločných a záverečných ustanoveniach:**

1. Zmluvné vzťahy neupravené v Rámcovej dohode sa budú riadiť príslušnými

 ustanoveniami zákona č. 513/1991 Zb. Obchodného zákonníka v znení neskorších

 predpisov a ostatnými všeobecne záväznými právnymi predpismi platnými na území

 Slovenskej republiky.

2. Predávajúci je úspešným navrhovateľom v obchodnej verejnej súťaži s názvom „Náhradné diely na trakčné vedenie trolejbusovej dráhy“, ktorú vyhlásil kupujúci na svojom webovom sídle.

3. Rámcová dohoda sa uzatvára na dobu určitú t.j. na 36 mesiacov.

 Pred uplynutím dohodnutej doby bude možné tento zmluvný vzťah ukončiť :

1. kedykoľvek písomnou dohodou zmluvných strán, alebo
2. výpoveďou zo strany kupujúceho v prípade porušenia podmienok tejto zmluvy, alebo
3. výpoveďou ktoroukoľvek zo zmluvných strán bez uvedenia dôvodu

V prípade výpovede bude výpovedná lehota 30 dní a začína plynúť prvým dňom nasledujúceho mesiaca po doručení výpovede druhej zmluvnej strane.

4. Dohodu bude možné zmeniť len písomnými dodatkami potvrdenými oprávnenými

 zástupcami obidvoch zmluvných strán. Rámcová dohoda bude vyhotovená v dvoch

 výtlačkoch, pričom každý bude považovaný za originál. Kupujúci aj predávajúci obdrží

 po jednom vyhotovení.

5. Zmluvné strany sa zaväzujú zaistiť všetkými možnými prostriedkami, aby nedochádzalo

 ku korupčným konaniam v rámci obchodných vzťahov. Zmluvné strany prehlasujú, že

 zastávajú prístup nulovej tolerancie ku korupcii na všetkých úrovniach a  vyžadujú od

svojich vlastných zamestnancov a zmluvných partnerov konanie v súlade s protikorupčnými zákonmi.

6. Rámcová dohoda nadobudne platnosť dňom jej podpísania oprávnenými zástupcami

 obidvoch zmluvných strán a účinnosť dňom nasledujúcim po dni jej zverejnenia na

 internetovej stránke kupujúceho podľa § 47 a) zákona č. 546/2010 Z. z., ktorým sa

 dopĺňa zákon č. 40/1964 Zb. Občiansky zákonník v znení neskorších predpisov.

 Zmluvné strany budú súhlasiť so zverejnením dohody podľa § 5 a) a 5 b) zákona č.

 211/2000 Z. z. o slobodnom prístupe k informáciám v znení neskorších predpisov.

 *Predávajúci: Kupujúci:*

 V , ........................... V Žiline, .............................

 Ing. Ján Barienčík, PhD.

 konateľ

**IV.   Jazyk, v ktorom je navrhovateľ povinný predložiť návrh**

Celý návrh a tiež dokumenty v ňom predložené, musia byť vyhotovené v slovenskom jazyku. Navrhovatelia so sídlom mimo územia SR predložia ponuku v pôvodnom jazyku ako aj úradný slovenský preklad dokumentov. Výnimka platí pre návrh zmluvy a pre dokumenty písané v českom jazyku. Tieto sú plne akceptované.

**V.   Kritériá hodnotenia ponúk**

Ako úspešný bude vyhodnotený ten navrhovateľ, resp. navrhovatelia, ktorý(í) navrhne(ú) najnižšiu cenu spolu za tovar v EUR bez DPH za 36 mesiacov za konkrétnu skupinu tovarov (viď Príloha č. 2/A, Príloha č. 2/B).

Cena bude hodnotená iba u tých navrhovateľov, ktorých návrhy predložené do súťaže obsahovali všetky náležitosti uvedené v bode III. Obsah návrhu. V predložených Prílohách č. 1/A, 1/B, 2/A, 2/B musia byť nacenené všetky položky za konkrétnu skupinu tovarov a to z dôvodu, aby mohli byť doručené návrhy od navrhovateľov porovnané a vyhodnotené. Nekompletne vyplnené prílohy nebudú zaradené do vyhodnotenia.

Cena za predmet súťaže musí byť stanovená podľa zákona č. 18/1996 Z. z. v znení neskorších predpisov a musí zahŕňať všetky náklady spojené s realizáciou zákazky (vrátane dopravných nákladov).

Využitie elektronickej aukcie: nie

**VI.  Miesto a spôsob podávania návrhov**

1. **Miesto doručenia návrhov**
Dopravný podnik mesta Žiliny s.r.o., Kvačalova 2, 011 40 Žilina, I. posch. kancelária č. 109 (pri neprítomnosti podateľna, I. posch.)
* **Formálne náležitosti podávania návrhov**

Navrhovateľ predloží svoj návrh s požadovanými dokladmi písomne v samostatnom uzavretom obale, ktorý musí obsahovať nasledovné údaje:

* adresu vyhlasovateľa: Dopravný podnik mesta Žiliny s.r.o., Kvačalova 2, 011 40 Žilina
* obchodné meno, adresu navrhovateľa
* označenie obalu: „**OBCHODNÁ VEREJNÁ SÚŤAŽ - NEOTVÁRAŤ**"
* skrátené označenie súťaže:

 **„ND na trakčné vedenie trolejbusovej dráhy“**

* Spôsob doručenia návrhov akceptovaný vyhlasovateľom:
* poštou
* kuriérskou službou
* doručenie ponuky osobne

**Poznámka:** Pri využití Slovenskej pošty, kuriérskej služby, resp. iného doručovateľa musí navrhovateľ zohľadniť lehotu od podania zásielky po jej doručenie a odovzdanie k rukám osoby splnomocnenej na preberanie poštových zásielok vyhlasovateľa tak, aby bol návrh doručený včas, t.j. v lehote predkladania návrhov.

**VII.  Lehota na predkladanie návrhov**

Termín: **do 29.11.2019 do 14,00 hod. (návrhy sa predkladajú v listinnej forme !)**

Návrhy predložené po lehote na predkladanie návrhov nebude možné zahrnúť do obchodnej verejnej súťaže.
Predložené návrhy nemožno odvolať po uplynutí lehoty na predkladanie návrhov. Úradné hodiny na podateľni vyhlasovateľa súťaže pre verejnosť: v pracovné dni (pondelok - piatok) od 8,00 do 14,00 hod.

**VIII.   Lehota na vysvetľovanie**

Navrhovateľ môže požiadať vyhlasovateľa o písomné vysvetlenie podmienok zahrnutia návrhu do súťaže (a to formou elektronickej pošty). Bližšie informácie ohľadom technickej špecifikácie tovaru, ktorý je predmetom súťaže, ako aj ostatné informácie týkajúce sa procesu obstarávania predmetu tejto súťaže poskytne Ing. Peter Ďurkovský (peter.durkovsky@dpmz.sk) a to písomnou formou (e-mailom) na základe písomne doručenej otázky od záujemcu predložiť návrh do súťaže. Otázky môžu záujemcovia zasielať e-mailom do **22.11.2019** (vrátane tohto dňa). Následne bude navrhovateľovi doručená odpoveď elektronickou poštou do 2 pracovných dní.

**IX.   Lehota na oznámenie vybraného návrhu**

Vyhlasovateľ vyberie úspešný návrh z predložených návrhov a **do 04.12.2019** oznámi navrhovateľovi(om) s úspešným návrhom, že prijíma jeho(ich) návrh a zároveň ho(ich) vyzve na uzatvorenie zmluvy na predmet súťaže. Navrhovateľom, ktorí boli neúspešní, písomne  **do 04.12.2019** oznámi, že neuspeli a ich návrhy na uzavretie zmlúv odmietol.

**X.  Lehota na uzavretie zmluvy**

Dátum: **do 20.12.2019**

**XI. Vyhradené práva vyhlasovateľa obchodnej verejnej súťaže**

* momentom predloženia návrhu vyhlasovateľovi v lehote na predkladanie návrhov navrhovateľ akceptuje všetky podmienky uvedené vo Výzve;

Vyhlasovateľ súťaže si vyhradzuje právo:

* zmeniť podmienky obchodnej verejnej súťaže alebo túto súťaž zrušiť;
* odmietnuť všetky predložené návrhy;
* zrušiť obchodnú verejnú súťaž, ak ani jeden návrh nezodpovedá súťažným podmienkam;
* zrušiť obchodnú verejnú súťaž v prípade, že sa podstatne zmenili okolnosti, za ktorých bola vyhlásená a nebolo možné ich predvídať;
* neprijať žiaden z návrhov v prípade doručenia návrhov s neúmerne vysokou cenou, ktorú vyhlasovateľ nemôže akceptovať alebo z iného dôvodu nevyhovujú;
* v prípade, že navrhovateľ, ktorého návrh vyhlasovateľ vyhodnotil ako najvhodnejší z predložených návrhov, z akéhokoľvek dôvodu odmietne uzavretie zmluvného vzťahu v lehote na uzavretie zmluvy, o čom písomne upovedomí vyhlasovateľa v lehote na uzavretie zmluvy, vyzve vyhlasovateľ na uzavretie zmluvného vzťahu navrhovateľa, ktorého návrh bol vyhodnotený ako druhý v poradí;
* v prípade, že fyzická alebo právnická osoba, s ktorou vyhlasovateľ uzavrie zmluvu, stratí v priebehu plnenia zmluvy schopnosť plniť záväzok, vyhlasovateľ môže vyhlásiť novú obchodnú verejnú súťaž;
* v prípade, že vyhlasovateľ neuzavrie zmluvu s navrhovateľom, ktorého návrh vyhodnotil ako najvhodnejší z predložených návrhov, v lehote na uzavretie zmluvy, vyhlási vyhlasovateľ novú obchodnú verejnú súťaž.

Navrhovatelia nemajú nárok na náhradu nákladov spojených s účasťou v súťaži.

**Dátum zverejnenia výzvy na webovom sídle vyhlasovateľa: 14.11.2019**

Výzvu vypracoval: Ing. Peter Ďurkovský, odd. verejného obstarávania

V Žiline, 14.11.2019

Výzvu schválil: Ing. Ján Barienčík, PhD., konateľ a riaditeľ

V Žiline, 14.11.2019